SLUTBRUGERLICENSAFTALE TIL MICROSOFT(R)-SOFTWARE TIL BRUG MED MICROSOFT-HARDWAREENHEDER

VIGTIGT - BØR LÆSES OMHYGGELIGT: NÆRVÆRENDE SLUTBRUGERLICENSAFTALE ("SLUTBRUGERLICENSAFTALE") ER EN JURIDISK BINDENDE AFTALE MELLEM DEM (ENTEN SOM FYSISK ELLER JURIDISK PERSON) OG PRODUCENTEN ("PRODUCENTEN") AF DET COMPUTERSYSTEM ELLER DEN KOMPONENT TIL COMPUTERSYSTEMET ("COMPUTEREN"), MED HVILKET DE HAR ERHVERVET DET MICROSOFT-PRODUKT, DER ER ANGIVET OVENFOR. MICROSOFT-PRODUKTET ER EN KOMBINATION AF SOFTWAREPRODUKTET ("SOFTWAREN") OG EN HARDWAREENHED ("HARDWAREN"), DER LIGELEDES LEVERES SAMMEN MED DEN NYE COMPUTER. SÅFREMT SOFTWAREN IKKE LEVERES SAMMEN MED EN NY COMPUTER, MÅ DE IKKE BRUGE SOFTWAREN. SOFTWAREN OMFATTER COMPUTERSOFTWARE OG EVENTUELLE TILLADTE KOPIER, LAGRINGSMEDIER, DOKUMENTATION (TRYKT OG ELEKTRONISK), ÆGTHEDSCERTIFIKATER SAMT NÆRVÆRENDE SLUTBRUGERLICENSAFTALE, DER OMHANDLER SOFTWARELICENSEN, GENERELLE BESTEMMELSER OG PRODUCENTENS GARANTI OG BEGRÆNSNING AF GARANTIFORPLIGTELSER. NÆRVÆRENDE SLUTBRUGERLICENSAFTALE ER KUN GYLDIG OG GIVER KUN SLUTBRUGEREN LICENSRETTIGHEDER, HVIS SOFTWAREN ER ÆGTE MICROSOFT-SOFTWARE. VED AT INSTALLERE, KOPIERE ELLER PÅ ANDEN VIS BRUGE SOFTWAREN ACCEPTERER DE NÆRVÆRENDE SLUTBRUGERLICENSAFTALE. SÅFREMT DE IKKE KAN ACCEPTERE VILKÅRENE I NÆRVÆRENDE SLUTBRUGERLICENSAFTALE, KAN PRODUCENTEN OG MICROSOFT LICENSING, INC. ("MICROSOFT") IKKE GIVE DEM LICENS TIL SOFTWAREN. I SÅ FALD HAR DE IKKE RET TIL AT ANVENDE SOFTWAREN, OG DE SKAL STRAKS KONTAKTE PRODUCENTEN FOR AT FÅ OPLYSNINGER OM, HVORDAN DE RETURNERER PRODUKTET MOD FULD REFUSION AF KØBESUMMEN. HVIS DE HAR SPØRGSMÅL VEDRØRENDE NÆRVÆRENDE SLUTBRUGERLICENSAFTALE, BEDES DE KONTAKTE PRODUCENTEN SOM ANFØRT I BRUGERDOKUMENTATIONEN TIL COMPUTEREN.

SOFTWARELICENS

SOFTWAREN er beskyttet af ophavsretlige love og internationale traktater om ophavsret samt andre love og traktater om immaterialret. SOFTWAREN er givet i licens og ikke solgt. Alle ejendomsrettigheder og immaterielle rettigheder til SOFTWAREN tilhører Microsoft eller Microsofts leverandører. Alle rettigheder, der ikke specifikt er tildelt, forbeholdes Producenten, Microsoft og Microsofts leverandører.

1. LICENSTILDELING. Nærværende Slutbrugerlicensaftale giver Dem følgende rettigheder:

Installation og brug af software. Medmindre andet udtrykkeligt er angivet i nærværende Slutbrugerlicensaftale, må De kun installere, bruge, opnå adgang til, køre eller på anden vis anvende ("Køre") en (1) enkelt kopi af SOFTWAREN på en enkelt COMPUTER, som HARDWAREN er tilknyttet. SOFTWAREN må ikke installeres, åbnes, vises, deles eller bruges samtidigt på forskellige computere, herunder en arbejdsstation, terminal eller anden digital elektronisk enhed.

SIKKERHEDSKOPI. De må kun beholde det oprindelige medie, SOFTWAREN blev leveret på, til sikkerhedskopierings- eller arkiveringsformål. Hvis det originale medie er påkrævet, for at SOFTWAREN kan anvendes på COMPUTEREN, har De ret til at fremstille en enkelt sikkerhedskopi af SOFTWAREN udelukkende til arkiveringsformål, og kun såfremt Producenten ikke har vedlagt en sikkerhedskopi. Det er ulovligt at foretage uautoriseret kopiering af SOFTWAREN eller at omgå en eventuel kopibeskyttelsesteknologi, der anvendes i SOFTWAREN. Ud over de i nærværende Slutbrugerlicensaftale anførte tilladelser, har De ingen ret til at fremstille kopier af SOFTWAREN eller det trykte materiale, der leveres sammen med SOFTWAREN.

2. ANDRE BEGRÆNSNINGER.

VALG AF SPROG- OG PROCESSORVERSION. De har kun licens til at bruge en af de sprogversioner og processorversioner, der udleveres, hvis SOFTWAREN findes i mere end én sprog- og/eller processorversion.

SOFTWARE PÅ FLERE MEDIER. De kan modtage SOFTWAREN på mere end ét medie. Uanset mediets type eller størrelse har De kun ret til at bruge det ene medie, der passer til COMPUTEREN. De må ikke Køre det andet medie på en anden computer. De må ikke udlåne, udleje, bortlease eller på anden måde overdrage det andet medie til en anden bruger, medmindre det sker i forbindelse med en autoriseret permanent overdragelse af hele SOFTWAREN og HARDWAREN som beskrevet i afsnittet "Overdragelse af software".
Overdragelse af software. De har kun ret til at overdrage alle Deres rettigheder i henhold til nærværende Slutbrugerlicensaftale permanent som en del af en overdragelse af COMPUTEREN sammen med HARDWAREN, forudsat at De ikke beholder nogen kopier, og at De overdrager SOFTWAREN i sin helhed (herunder alle komponenter, medier og trykt materiale, eventuelle opgraderinger, nærværende Slutbrugerlicensaftale samt et eventuelt ægthedsbevis) sammen med den medfølgende HARDWARE, samt at modtageren accepterer vilkårene i nærværende Slutbrugerlicensaftale. Såfremt SOFTWAREN er en opgradering, skal overdragelsen omfatte alle tidligere versioner af SOFTWAREN.

UDLEJNING. De har ikke ret til at udleje, bortlease eller udlåne SOFTWAREN.

OPGRADERINGER. De har ret til at bruge en opgraderet version af SOFTWAREN i henhold til vilkårene i nærværende Slutbrugerlicensaftale, medmindre der følger en særskilt slutbrugerlicensaftale med en sådan opgraderet version. Hvis det er tilfældet, er den opgraderede version underlagt den særskilte slutbrugerlicensaftale, forudsat, at De har fået licens til at bruge et produkt, der af Producenten, Microsoft eller Microsofts leverandører er angivet som egnet til opgradering ("Egnet produkt"). SOFTWARE, der er mærket som en opgradering, erstatter og/eller supplerer (og kan deaktivere, hvis det opgraderer et Microsoft-produkt) det Egnede produkt, der blev leveret sammen med COMPUTEREN.

BEGRÆNSNINGER I FORBINDELSE MED REVERSE ENGINEERING, DEKOMPILERING OG DISASSEMBLERING. De må ikke foretage reverse engineering, dekompilering eller disassemblering af SOFTWAREN, medmindre, og kun i det omfang, sådanne aktiviteter udtrykkeligt og uanset nærværende begrænsning er tilladt i henhold til gældende lovgivning.

DELING AF KOMPONENTER. SOFTWAREN er givet i licens som ét produkt. De enkelte komponenter må ikke deles til brug på mere end én computer.

ÉN COMPUTER. SOFTWAREN er givet i licens sammen med HARDWAREN som ét integreret produkt. De må kun bruge SOFTWAREN sammen med HARDWAREN i henhold til nærværende Slutbrugerlicensaftale.

ÉN SLUTBRUGERLICENSAFTALE. Denne SOFTWARE indeholder muligvis flere versioner af nærværende Slutbrugerlicensaftale, såsom flere oversættelser og/eller versioner på flere medier (f.eks. i brugerdokumentationen og i softwaren). Hvis dette er tilfældet, har De kun ret til at anvende én (1) kopi af SOFTWAREN.

SOFTWARE, DER IKKE MÅ VIDERESÆLGES. Såfremt SOFTWAREN er påført en mærkat med teksten "Not for Resale", "NFR" eller "Ikke til videresalg", må De ikke, uanset de øvrige paragraffer i nærværende Slutbrugerlicensaftale, videresælge SOFTWAREN eller på anden måde overdrage den mod betaling.

VAREMÆRKER. Nærværende Slutbrugerlicensaftale giver Dem ingen rettigheder i forbindelse med eventuelle varemærker for produkter eller for tjenesteydelser, der tilhører Microsoft eller Microsofts leverandører.

PRODUKTSUPPORT. Produktsupport ydes af Producenten og ikke af Microsoft, Microsofts leverandører, associerede selskaber eller datterselskaber. De finder Producentens supportnummer i dokumentationen.

3. OPHAVSRET. Alle ejendomsrettigheder og rettigheder vedrørende immaterialret til SOFTWAREN (herunder, men ikke begrænset til, billeder, fotografier, animationer, video, lyd, musik, tekst og "tilbehørsapplikationer", som er indeholdt i SOFTWAREN), det medfølgende trykte materiale og eventuelle kopier af SOFTWAREN tilhører Microsoft eller Microsofts leverandører. Alle ejendomsrettigheder og rettigheder vedrørende immaterialret til det indhold, der ikke findes i SOFTWAREN, men der kan opnås adgang til ved brug af SOFTWAREN, tilhører ejeren af det pågældende indhold og kan være beskyttet af gældende ophavsretlige love og traktater eller andre love og traktater vedrørende immaterialret. Nærværende Slutbrugerlicensaftale giver Dem ikke ret til at bruge et sådant indhold. Brug af onlinefaciliteter, der kan opnås adgang til via SOFTWAREN, kan være underlagt de respektive vilkår for brug af sådanne faciliteter. Såfremt denne SOFTWARE indeholder dokumentation, der kun findes i elektronisk form, har De ret til at udskrive én kopi af en sådan elektronisk dokumentation. De har ikke ret til at kopiere det trykte materiale, der leveres sammen med HARDWAREN og SOFTWAREN. Microsoft og Microsofts leverandører forbeholder sig alle rettigheder, der ikke specifikt er tildelt i henhold til nærværende Slutbrugerlicensaftale.

4. EKSPORTRESTRIKTIONER. De accepterer, at den SOFTWARE, der er givet i licens i henhold til nærværende Slutbrugerlicensaftale, er underlagt den amerikanske eksportlovgivning. De accepterer at overholde alle gældende internationale og nationale love og bestemmelser, som gælder for SOFTWAREN, herunder de amerikanske bestemmelser om eksport (Export Administration Regulations) såvel som begrænsninger vedrørende slutbrugere, slutbrug og destination, der er vedtaget af USA og andre lande. Yderligere oplysninger finder De på webstedet http://www.microsoft.com/exporting.

5. BEMÆRKNING ANGÅENDE JAVA-TEKNOLOGI. SOFTWAREN kan eventuelt understøtte programmer skrevet i JAVA. JAVA-TEKNOLOGIEN SIKRER IKKE MOD FEJL OG ER IKKE DESIGNET, FREMSTILLET ELLER BEREGNET TIL BRUG ELLER VIDERESALG SOM ONLINESTYRINGSUDSTYR I RISIKOMILJØER, HVOR DER KRÆVES EN FEJLSIKKER YDEEVNE, F.EKS. I FORBINDELSE MED DRIFTEN AF ATOMANLÆG, FLYNAVIGATIONS- ELLER FLYKOMMUNIKATIONSSYSTEMER, STYRING AF LUFTTRAFIK, HJERTE-LUNGEMASKINER ELLER VÅBENSYSTEMER, HVOR ET EVENTUELT SVIGT I JAVA-TEKNOLOGIEN DIREKTE VILLE KUNNE MEDFØRE DØDSFALD, PERSONSKADE ELLER ALVORLIGE FYSISKE ELLER MILJØMÆSSIGE SKADER.

6. OPHØR AF LICENS. Uden præjudice for eventuelle andre rettigheder har Producenten, Microsoft og Microsofts leverandører ret til at ophæve nærværende Slutbrugerlicensaftale, såfremt De tilsidesætter vilkårene og betingelserne i Slutbrugerlicensaftalen. I så tilfælde skal De destruere alle kopier af SOFTWAREN og alle tilhørende komponenter samt HARDWARE.

GENERELLE BESTEMMELSER:

Følgende bestemmelser gælder for softwarelicensen og Producentens garanti og begrænsning af garantiforpligtelser.

1. FRALÆGGELSE AF ANSVAR FOR HÆNDELIGE SKADER, FØLGESKADER OG VISSE ANDRE SKADER. I DET OMFANG GÆLDENDE LOVGIVNING GØR DET MULIGT OG MED UNDTAGELSE AF, HVAD DER ER ANGIVET I GARANTIEN, KAN PRODUCENTEN OG PRODUCENTENS LEVERANDØRER IKKE HOLDES ANSVARLIG FOR SKADER OVERHOVEDET (HERUNDER, UDEN BEGRÆNSNING, SÆRSKILT DOKUMENTERET TAB, INDIREKTE TAB ELLER TAB, DER OPSTÅR SOM FØLGE AF ØKONOMISKE TAB, DRIFTSFORSTYRRELSE, TAB AF FORRETNINGSOPLYSNINGER ELLER ANDRE ØKONOMISKE TAB, PERSONSKADE ELLER FOR MANGLENDE OPFYLDELSE AF FORPLIGTELSER, HERUNDER GOD TRO ELLER RIMELIG OMHU ELLER FORSØMMELIGHED), DER ER OPSTÅET SOM FØLGE AF BRUGEN AF ELLER MANGLENDE EVNE TIL AT BENYTTE SOFTWAREN ELLER HARDWAREN, SELVOM PRODUCENTEN ELLER DENNES LEVERANDØRER ER BLEVET UNDERRETTET OM MULIGHEDEN FOR SÅDANNE TAB OG SKADER. PRODUCENTENS FULDE ANSVAR I HENHOLD TIL BESTEMMELSERNE I NÆRVÆRENDE AFTALE ER UNDER ALLE OMSTÆNDIGHEDER BEGRÆNSET TIL DET BELØB, DE FAKTISK HAR BETALT FOR SOFTWAREN OG HARDWAREN. DISSE BEGRÆNSNINGER ER DOG IKKE GÆLDENDE FOR GARANTIER, DER IKKE KAN UDELADES ELLER BEGRÆNSES I HENHOLD TIL GÆLDENDE LOVGIVNING. OVENNÆVNTE BEGRÆNSNINGER, FRALÆGGELSER OG ANSVARSFRASKRIVELSER GÆLDER I DET OMFANG, DET ER MULIGT UNDER GÆLDENDE LOV, SELVOM EVENTUELLE BEFØJELSER IKKE OPFYLDER DERES EGENTLIGE FORMÅL.

2. GÆLDENDE LOVGIVNING. Såfremt De har erhvervet HARDWAREN i USA, er nærværende aftale underlagt lovgivningen i staten Washington, USA. Såfremt De har erhvervet HARDWAREN i EU, på Island, i Norge eller Schweiz, er den lokale lovgivning gældende. Såfremt De har erhvervet HARDWAREN i Canada, er den underlagt den gældende lovgivning i Ontario-provinsen i Canada (medmindre det er i strid med den gældende lokale lovgivning), og aftalens parter er uigenkaldeligt underlagt domstolene i Ontario-provinsen og accepterer, at eventuelle retstvister, der måtte opstå i forbindelse hermed, hører under domstolene i retskredsen i York, Ontario-provinsen. Hvis De har erhvervet HARDWAREN uden for de lande, der er angivet ovenfor, kan lokal lovgivning finde anvendelse.

PRODUCENTENS GARANTI OG BEGRÆNSNING AF GARANTI-FORPLIGTELSER

BEMÆRK: Følgende garanti er ikke begrænset til et bestemt område og har ingen indflydelse på de lovsikrede rettigheder, De måtte have.

PRODUCENTENS GARANTI. Producenten garanterer, at: 

(a) SOFTWAREN i væsentlig grad fungerer i overensstemmelse med den medfølgende emballage og dokumentation i en periode på halvfems (90) dage gældende fra den dato, hvor De modtog SOFTWAREN, og

(b) HARDWAREN, der leveres sammen med SOFTWAREN, er fri for materiale- og håndværksmæssige fejl i en periode på tre (3) år gældende fra den dato, hvor De modtog HARDWAREN. 

I tilfælde af, at enten SOFTWAREN eller HARDWAREN ikke er i overensstemmelse med denne garanti, vil Producenten, efter Producentens valg, enten: 

(a) reparere eller erstatte SOFTWAREN eller HARDWAREN eller 

(b) returnere det eventuelle beløb, De betalte for SOFTWAREN og HARDWAREN, forudsat at De returnerer SOFTWAREN og HARDWAREN til Producenten sammen med en købskvittering. 

De kan udøve denne misligholdelsesbeføjelse uden udgifter, bortset fra at De er ansvarlig for egne omkostninger. Producentens garanti gælder ikke, såfremt fejlen i SOFTWAREN eller HARDWAREN skyldes uheld, misbrug eller uretmæssig brug. Microsoft indestår for enhver erstatning for SOFTWAREN eller HARDWAREN i den resterende del den oprindelige garantiperiode eller tredive (30) dage, alt efter hvilken periode der er længst. Producenten er ikke ansvarlig for eventuelle tab eller skader, De med rimelighed kunne have undgået, f.eks. ved at foretage regelmæssig sikkerhedskopiering af Deres software og filer.

FRASKRIVELSE AF ALLE ANDRE VILKÅR. DE ACCEPTERER, AT OVENSTÅENDE GARANTI ER DERES ENESTE GARANTI I FORBINDELSE MED SOFTWAREN OG HARDWAREN. PRODUCENTEN OG DENNES LEVERANDØRER FREMSÆTTER IKKE ANDRE GARANTIER ELLER PÅTAGER SIG ANDET ANSVAR I FORBINDELSE MED SOFTWAREN, HARDWAREN, OG EVENTUELLE PRODUKTVEJLEDNING(ER) ELLER ANDET SKRIFTLIGT MATERIALE, DER FØLGER MED HARDWAREN. I DET OMFANG GÆLDENDE LOVGIVNING GØR DET MULIGT OG I HENHOLD TIL GARANTIEN, FRASKRIVER PRODUCENTEN OG DENNES LEVERANDØRER SIG ETHVERT ANSVAR, ALLE VILKÅR OG BETINGELSER, BÅDE UDTRYKKELIGT OG STILTIENDE (UANSET OM DE ER GIVET I HENHOLD TIL GÆLDENDE LOVGIVNING, SÆDVANERETTEN, ERSTATNINGSRETTEN ELLER PÅ ANDEN VIS), HERUNDER, MEN IKKE BEGRÆNSET TIL, ET EVENTUELT UNDERFORSTÅET ANSVAR FOR ELLER UNDERFORSTÅEDE BETINGELSER FOR SALGBARHED, TILFREDSSTILLENDE KVALITET OG EGNETHED TIL ET BESTEMT FORMÅL, MANGLENDE VIRUS, MANGLENDE FORSØMMELIGHED, HÅNDVÆRKSMÆSSIG INDSATS, EJENDOMSRET, AUTORITET ELLER IKKE-KRÆNKELSE I RELATION TIL SOFTWAREN, HARDWAREN OG PRODUKTVEJLEDNINGEN/-ERNE ELLER ANDET SKRIFTLIGT MATERIALE, DER FØLGER MED SOFTWAREN OG HARDWAREN. EN EVENTUEL UNDERFORSTÅET GARANTI, DER IKKE ANSES FOR AT VÆRE FRASKREVET, ER BEGRÆNSET TIL HALVFEMS (90) DAGE FOR SÅ VIDT ANGÅR SOFTWAREN, OG TRE (3) ÅR FOR SÅ VIDT ANGÅR HARDWAREN ELLER DEN KORTESTE PERIODE TILLADT I HENHOLD TIL GÆLDENDE LOVGIVNING, AFHÆNGIGT AF HVILKEN PERIODE, DER ER LÆNGST.

REGISTRERING. De behøver ikke at registrere Deres køb af SOFTWAREN og HARDWAREN, for at Producentens garanti træder i kraft. 

BEGUNSTIGEDE. I det omfang gældende lovgivning gør det muligt, er afsnittet om Producentens garanti udfærdiget alene til Dem, den første licenserede bruger af SOFTWAREN og HARDWAREN, og der er ikke nogen tredjemandsbegunstigede i forbindelse med Producentens garanti. Den er ikke beregnet på og finder ikke anvendelse på nogen anden (undtagen som påkrævet ved lov), herunder enhver anden, til hvem De foretager en overførsel, som er autoriseret i henhold til Slutbrugerlicensaftalen.